rejauldu/bengali-wikipedia huggingface dataset:
সানশাইন ২০০৭ সালে মুক্তিপ্রাপ্ত একটি ব্রিটিশ বিজ্ঞান কল্পকাহিনীমূক চলচ্চিত্র। অ্যালেক্স গার্লেন্ড রচিত এই চলচ্চিত্রটি পরিচালনা করেছেন ড্যানি বয়েল। এতে দেখানো হয়েছে জ্বালানি শেষ হয়ে যাওয়ার কারণে সূর্য মারা যাচ্ছে। এমতাবস্থায় পৃথিবীর মানুষকে বেঁচে থাকতে হলে সূর্যকে পুনরায় জাগিয়ে তুলতে হবে। সূর্যকে তাই পুনরায় প্রজ্জ্বলিত করার জন্য একটি অভিযান প্রেরণ করা হয়। ইক্যারাস ১ নামক সেই অভিযানের পেলোড ছিল একটি বিশাল ভরের পারমাণবিক বোমা যা সূর্যকে পুনরায় জাগিয়ে তুলতে সক্ষম। এই অভিযান ব্যর্থ হওয়ায় ইক্যারাস ২ নামে আরেকটি অভিযান প্রেরণ করা হয়। এই অভিযানটি নিয়েই চলচ্চিত্রের কাহিনী। এই অভিযানে পেলোড হিসেবে ব্যবহৃত বোমাটিই ছিল শেষ ভরসা। কারণ, ভূ-গর্ভস্থ সব জ্বালানি খরচ করে এই পেলোডটি বানানো হয়েছে।  এই চলচ্চিত্রটিতে ইক্যারাস ১ এর কমান্ডার পিনবেকারকে ধর্মানুরাগী এবং ঈশ্বরের অনুচর হিসেবে দেখানো হয়েছে। এর মাধ্যমে ধর্মের সাথে বিজ্ঞানের দ্বন্দ্ব স্পষ্ট করে ফুটিয়ে তোলা হয়েছে এবং পরিশেষে বিজ্ঞান ও মানবতার জয় দেখানো হয়েছে।   চরিত্রসমূহ   সিলিয়ান মার্ফি (রবার্ট ক্যাপা) - ইক্যারাস ২ এর পদার্থবিজ্ঞানী। পেলোড বিষয়ে সবচেয়ে অভিজ্ঞ। পদার্থবিজ্ঞানীদের আচার-ব্যবহার জানা এবং পদার্থবিজ্ঞানের মূল সূত্রগুলো অনুধাবন করার জন্য সিলিয়ান মার্ফিকে বেশ কিছুদিন সার্নে পদার্থবিজ্ঞানী ব্রায়ান কক্সের সাথে থাকতে হয়েছে। এছাড়া চলচ্চিত্রটির সাসপেন্স বোঝার জন্য পরিচালক তাকে শিক্ষা দিয়েছেন। মার্ফির কথা মতে, এই চলচ্চিত্রে অভিনয় তাকে অজ্ঞেয়বাদী থেকে নাস্তিকে পরিণত করেছে।  রোজ বায়ার্ন (ক্যাসি) - পাইলট। চলচ্চিত্রের সবচেয়ে স্পর্শকাতর ও আবেগ-অনুভূতি সম্পন্ন চরিত্র। সহজে মেজাজ না হারানোর গুণই তাকে শেষ মুহূর্ত পর্যন্ত বাঁচিয়ে রেখেছিল।  ক্লিফ কুর্টিস (সিয়ার্ল) - নভোযানের মনোবিজ্ঞানী ও মনঃরোগ বিশেষজ্ঞ। তার মাধ্যমে নভোচারীদের মানসিক অবস্থা ও অভিযানটির গুরুত্ব তুলে ধরা হয়েছে। তার চরিত্রের সাথে পিনবেকারের চরিত্রের একটি বিশাল মিল ও অমিল আছে। সিয়ার্ল পৃথিবীর বৃহত্তর স্বার্থে তথাকথিত বিশ্বাস ও নিজের জীবন বিসর্জন দেয়, অন্যদিকে পিনবেকার নিজের অন্ধ বিশ্বাসের জন্য পৃথিবীকে বিসর্জন দেয়। তারা একই মুদ্রার এ পিঠ ও পিঠ।   তথ্যসূত্র    বহিঃসংযোগ   দাপ্তরিক সাইট  সহযোগী সাইট  সানশাইন ফ্যানদের সাইট  - ফ্যানসাইট  চরিত্রসমূহের পেছনের গল্প - অ্যালেক্স গার্লেন্ড  অফিসিয়াল ট্রেইলার - অ্যাপ্‌ল ডট কম  ভিজুয়াল ইফেক্ট বিষয়ে - ভিএফএক্সওয়ার্ল্ড          বিষয়শ্রেণী:২০০৭-এর চলচ্চিত্র বিষয়শ্রেণী:বিজ্ঞান কল্পকাহিনী চলচ্চিত্র বিষয়শ্রেণী:ডিএনএ ফিল্ম প্রোডাকশন্‌স বিষয়শ্রেণী:২০০০-এর দশকের বিপর্যয় চলচ্চিত্র বিষয়শ্রেণী:ডুম্‌সডে চলচ্চিত্র বিষয়শ্রেণী:ফক্স সার্চলাইটের চলচ্চিত্র বিষয়শ্রেণী:মনোবৈজ্ঞানিক চলচ্চিত্র বিষয়শ্রেণী:মহাকাশ অভিযান বিষয়ক চলচ্চিত্র বিষয়শ্রেণী:মার্কিন অস্তিত্বরক্ষা চলচ্চিত্র বিষয়শ্রেণী:সিডনির পটভূমিতে চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:মার্কিন দুর্যোগ চলচ্চিত্র বিষয়শ্রেণী:ব্রিটিশ দুর্যোগ চলচ্চিত্র বিষয়শ্রেণী:নভোচারী সম্পর্কে চলচ্চিত্র বিষয়শ্রেণী:২০৫৭-এর পটভূমিতে চলচ্চিত্র বিষয়শ্রেণী:মার্কিন মহাকাশ রোমাঞ্চকর চলচ্চিত্র বিষয়শ্রেণী:ধর্ম সম্পর্কে চলচ্চিত্র বিষয়শ্রেণী:ড্যানি বয়েল পরিচালিত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:ফক্স সার্চলাইট পিকচার্সের চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ভবিষ্যতের পটভূমিতে চলচ্চিত্র
থাম্ব|কমলাবাড়ি সত্র কমলাবাড়ি সত্র মহাপুরুষ মাধবদেবের প্রিয় শিষ্য বদুলা আতা প্রতিষ্ঠা করেছিলেন। তাঁর প্রকৃত নাম কমলাকান্ত আতা। মহাপুরুষ শংকরদেবের আজ্ঞামর্মে মাধবদেবের গায়ের বদ্বল দিয়ে ধর্মপ্রচারের অনুমতি দেয়ায় বদলা নাম পান। তাই বদলা পদ্ম আতারূপে পরিচিত হন।কালক্রমে এই সত্র দুভাগ হয়। উত্তর দিকে প্রতিষ্ঠা হওয়ার জন্য এটিকে উত্তর কমলাবাড়ি সত্র এবং মূল সত্রটি নতুন কমলাবাড়ি সত্র বলে পরিচিত হয়। বর্তমান উত্তর কমলাবাড়ি সত্রের সত্রাধিকার শ্রীশ্রী জনার্দন দেবগোস্বামী এবং নতুন কমলাবাড়ি সত্রের সত্রাধিকার শ্রীশ্রী নারায়ণ চন্দ্র দেবগোস্বামী।মাজুলীর ঐতিহ্য, সংকলন আরু সম্পাদনা – জয়ন্ত কুমার বরা,অনন্ত কলিতা।   আরও দেখুন  আউনীআটী সত্র  তথ্যসূত্র   বিষয়শ্রেণী:সত্র
সংযোগ=//upload.wikimedia.org/wikipedia/commons/thumb/4/45/Portrait of a Bibi, Lucknow.jpg/160px-Portrait of a Bibi, Lucknow.jpg|থাম্ব|222x222পিক্সেল| বিবির প্রতিকৃতি, লখনউ (অধ রাজ্য) ১৭৮৫ বিবি শব্দের অর্থ উর্দু অনুবাদ হলো মিস এবং প্রদত্ত নামের সাথে যোগ করার সময় এটি প্রায়শই দক্ষিণ এশিয়ার মহিলাদের জন্য একটি সম্মানজনক উপাধি হিসাবে ব্যবহৃত হয়।  বিবি (বেগমের মতো) এই অঞ্চলের অনেক মহিলা একটি উপাধি হিসাবে ব্যবহার করেন।  অ্যাংলো-ইন্ডিয়ান ভাষায়, বিবি শব্দটি উপপত্নীর প্রতিশব্দ হিসাবে দেখা যায়।   এই শিরোনামে পরিচিত উল্লেখযোগ্য ব্যক্তিরা    আয়েশা বিবি, দ্বাদশ শতাব্দীর সম্ভ্রান্ত মহিলা, যার নামে আধুনিক কাজাখস্তানে একটি স্মৃতিসৌধ এবং গ্রামের নামকরণ করা হয়েছে  সিকান্দার লোদির হিন্দু মাতা বিবি আম্বা।  আসিয়া বিবি, একজন ক্যাথলিক খ্রিস্টান কর্মী পাকিস্তানে ব্লাসফেমির অভিযোগে অভিযুক্ত  বুশরা বিবি, ইমরান খানের স্ত্রী এবং পাকিস্তানের ফার্স্ট লেডি  সুলতানা চাঁদ বিবি (১৫৫০-১৫৯৯ খ্রিস্টাব্দ), চাঁদ খাতুন বা চাঁদ সুলতানা নামেও পরিচিত, ভারতীয় মুসলিম মহিলা যোদ্ধা  ইসলাম বিবি, (১৯৭৪-২০১৩), আফগান পুলিশ মহিলা এবং মানবাধিকার কর্মী।  নূরজাহান কাকন বিবি, বাংলাদেশের নারী মুক্তিযোদ্ধা  মুখতারান বিবি (জন্ম  ১৯৭২, বর্তমানে মুখতার মা' নামে পরিচিত), পাকিস্তানে গণধর্ষণ থেকে বেঁচে যাওয়া  ঢাকার লালবাগ কেল্লায় সমাহিত করা হয়েছে মুঘল সাম্রাজ্যের সম্ভ্রান্ত নারী পরী বিবিকে  তারামন বিবি, বাংলাদেশের নারী মুক্তিযোদ্ধা  তাজ বিবি, সম্রাট জাহাঙ্গীরের সম্রাজ্ঞী সহধর্মিণী এবং সম্রাট শাহজাহানের মা   তথ্যসূত্র   বিষয়শ্রেণী:এশিয়ায় নারী বিষয়শ্রেণী:ভারতে পদবি বিষয়শ্রেণী:বাংলাদেশে পদবি বিষয়শ্রেণী:হিন্দি শব্দ ও বাক্যাংশ বিষয়শ্রেণী:উর্দু শব্দ ও বাক্যাংশ বিষয়শ্রেণী:দক্ষিণ এশিয়ার সংস্কৃতি বিষয়শ্রেণী:পাকিস্তানে পদবি
তারিক কুয়ামে নি-লান্তে ল্যাম্পটি (; জন্ম: ৩০ সেপ্টেম্বর ২০০০; তারিক ল্যাম্পটি নামে সুপরিচিত) হলেন একজন ইংরেজ–ঘানায়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং ঘানা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, তারিক ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন তারিক কুয়ামে নি-লান্তে ল্যাম্পটি ২০০০ সালের ৩০শে সেপ্টেম্বর তারিখে ইংল্যান্ডের হিলিংডনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তারিক ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ২০ ম্যাচে অংশগ্রহণ করে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল ঘানা  ২০২২  ৪  ০ সর্বমোট  ৪  ০  তথ্যসূত্র  বহিঃসংযোগ                 বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ঘানায়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ঘানার আন্তর্জাতিক ফুটবলার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ঘানায়ীয় বংশোদ্ভূত ইংরেজ ব্যক্তি বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ফুটবল ফুলব্যাক বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
১৯৬৭ সালে, ইরান একটি প্রগতিশীল পারিবারিক আইন, পরিবার সুরক্ষা আইন গ্রহণ করে, যা মহিলাদের পারিবারিক অধিকার প্রদান করে ; ১৯৭৫ সালের পারিবারিক সুরক্ষা আইনে এগুলি সংযোজিত হয়েছিল। ইসলামী বিপ্লবের পর ১৯৭৯ সালে আইনটি বাতিল করা হয় এবং শরিয়া আইন পুন -প্রবর্তন করা হয়, কিন্তু আইনটি বিশেষ করে একটি মুসলিম সংখ্যাগরিষ্ঠ দেশের হিসাবে তাদের সময়ের থেকে এগিয়ে ছিল বলে প্রমাণিত হয়।  আজ, আইনের কিছু অংশ ইরানে পুনরায় চালু করা হয়েছে, অন্যগুলি বিবেচনাধীন রয়েছে। উদাহরণস্বরূপ ১৯৬৭-এর বিল পারিবারিক বিষয়ে বিশেষ আদালত গঠন করে। বিপ্লবের পর সেগুলো বিলুপ্ত হয়ে যায়, কিন্তু পারিবারিক আইন, উত্তরাধিকার ও ওকাফ সংক্রান্ত বিষয়ে বিচারের জন্য ১৯৭৯ সালে বিশেষ দেওয়ানি আদালত পুন -প্রতিষ্ঠিত হয়। অনুরূপভাবে, কিছু আইনগত পরিবর্তন পারিবারিক বিষয়গুলিকে বিয়ের ন্যূনতম বয়স, সন্তানের তত্ত্বাবধান ও যেসব কারণে মহিলারা বিবাহ বিচ্ছেদের অনুরোধ করতে পারে সে ক্ষেত্রে আরও প্রগতিশীল দিকে নিয়ে গেছে।   ইতিহাস    ১৯৭৫-এর আগে  ১৯০৬ সালে ইরানে প্রথম সংবিধান জারি করা হয়। পারিবারিক আইন সহ পরবর্তী বছরগুলিতে একটি ধারাবাহিক আইন প্রণয়ন করা হয়েছিল।  ১৯৩০-এর দশকে, বিবাহ, বিবাহবিচ্ছেদ, বৈধতা ও শিশুদের তত্ত্বাবধানের বারোটি শিয়া আইন ছিল, যা নাগরিক আইনে অন্তর্ভুক্ত ছিল (কান-ই-মদানি)। এই বারোটি আইন ১৯৩০ -এর দশকে প্রণীত ও সংশোধিত হয়েছিল। ১৯৩১ সালের বিবাহ আইন (অনুচ্ছেদ ১০৪১) পাস হওয়ার পরে বিবাহ ও বিবাহবিচ্ছেদ রাষ্ট্রীয় রেজিস্ট্রিতে নিবন্ধিত হতে শুরু হয়েছিল।  ১৯৬২ সালে, ইরানের আইন নারীদের অপ্রাপ্তবয়স্ক, অপরাধী ও উন্মাদ হিসাবে একই শ্রেণীর বলে মনে করে: তারা ভোট প্রদানের অধিকার বা সরকারি দফতরে দাঁড়াতে অধিকার দেওয়া হয়নি, তাদের নিজের সন্তানদের অভিভাবকত্বের অনুমতি দেওয়া হয়নি, কাজ করতে বা অনুমতি ছাড়া বিয়ে করতে পারার অধিকার প্রদান করা হয়নি, তাদের পুরুষ "উপকারকারীদের" যে কোন মুহূর্তে (তাদের পূর্ব জ্ঞানের সাথে বা ছাড়া, স্বামীর একটি সহজ বাক্য উচ্চারণের মাধ্যমে) তালাকপ্রাপ্ত হতে পারে এবং তাদের মধ্যে দ্বিতীয়, তৃতীয় বা চতুর্থ স্ত্রীর উপস্থিতির মুখোমুখি হতে পারে যে বাড়িতে-কোন আইনি, আর্থিক, বা মানসিক আশ্রয় ছাড়া। বাবার মৃত্যুর পরও মহিলাদের তাদের সন্তানদের অভিভাবক হতে দেওয়া হয়নি। তারা তাদের সন্তানদের নাগরিকত্ব হস্তান্তর করতে পারেনি; যদি তারা একজন অ-ইরানিকে বিয়ে করে তবে তাদের নাগরিকত্ব হুমকির মুখে পড়বে। তারা পিতার সম্পত্তি থেকে উত্তরাধিকার সূত্রে তাদের ভাইদের অর্ধেকই পেয়েছিল, যা তাদের ভাইরা পেয়েছিল এবং স্বামীর সম্পত্তি থেকে মাত্র এক-চতুর্থাংশ প্রদান করা হত, যখন সেই স্বামীর কোন সন্তান না থাক এবং সন্তান থাকলে এক-অষ্টমাংশ প্রদান করার আইন ছিল।  তথ্যসূত্র   বিষয়শ্রেণী:ইরানে নারী অধিকার বিষয়শ্রেণী:বহুগামিতা বিষয়শ্রেণী:ইরানের আইন বিষয়শ্রেণী:দেশ অনুযায়ী ইসলামি পারিবারিক আইন
ঘাটনগর ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ বজলুর রহমান +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:পোরশা উপজেলার ইউনিয়ন
জীব পরিসংখ্যান হচ্ছে জীবজগতে বিদ্যমান বৈশিষ্ট্যের আলোকে বিশ্লেষণ ও সিদ্ধান্ত গ্রহণের প্রক্রিয়া। জীবজগৎ বৈচিত্র্য বা ভেদে পরিপূর্ণ। তারপরেও আমরা নির্দিষ্ট আওতাধীন কিছু সংখ্যক বা বহুসংখ্যক জীবকে একই দল বা একই গোষ্ঠী বা একই উৎস হতে সৃষ্ট বলে ধারণা করি। জীবজগতে বিদ্যমান এ পার্থক্য বা বিভেদসমূহের উপরেও সিদ্ধান্তগ্রহণ করা যায়। জীববিজ্ঞানের সাথে সম্পর্কিত পরিসংখ্যান এর নতুন শাখাকে জীব পরিসংখ্যান বলে।   ইতিহাস  সর্বপ্রথম স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং কার্ল পিয়ারসন ও তার অনুসারীদের কর্তৃক উন্নতি লাভ করেছে। বর্তমান প্রজননবিদ ও বংশগতীয়বিদগণের নিকট আজ জীব পরিসংখ্যানি গুরুত্বপূর্ণ কৌশল।   তথ্যসূত্র   বিষয়শ্রেণী:জৈব তথ্যবিজ্ঞান বিষয়শ্রেণী:জনসংখ্যাতত্ত্ব বিষয়শ্রেণী:জৈব পরিসংখ্যান
অধ্যাপক ডা. এ কে আজাদ খান বাংলাদেশের একজন চিকিৎসক, সমাজসেবক। সমাজসেবায় বিশেষ অবদানের জন্য ২০১৮ সালে তিনি স্বাধীনতা পদক পান। তিনি ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।    জন্ম ও পারিবারিক পরিচিতি  এ কে আজাদের জন্ম বরিশাল জেলার বাকেরগঞ্জ উপজেলার কৃষ্ণকাঠি গ্রামে। তার বাবার নাম ফজলুর রহমান খান।   শিক্ষাজীবন  পাদ্রীশিবপুরের সেন্ট আলফ্রেডস হাই স্কুল থেকে ১৯৫৮ সালে সর্বোচ্চ নম্বর পেয়ে মেট্রিক পাস করেন এ কে আজাদ খান। পরবর্তীতে ঢাকা কলেজ থেকে ১৯৬০ সালে ইন্টারমিডিয়েট পাশ করে ঢাকা মেডিকেল কলেজ থেকে পড়াশোনা শেষ করেন তিনি। ১৯৭০ সালে এফসিপিএস পাশ করেন আজাদ খান।   গবেষণা ও কর্মজীবন  কমনওয়েলথ বৃত্তি পেয়ে ১৯৭২ সালে অক্সফোর্ড বিশ্ববিদ্যালয়-এ গবেষণা শুরু করেন এ কে আজাদ খান। সেখানে তিনি ‘ইনফ্লামেটরি বায়োল ডিজিজেস’ নিয়ে কাজ করেন। সেই আলোকে নতুন ওষুধ তৈরি করা হয়। যে ওষুধটি আবিষ্কার করেন সেটির নাম—‘5-ASA Biased Drug’। ডায়রিয়ার সঙ্গে রক্ত পড়ার চিকিৎসার এটি মূল ওষুধ। সেখান থেকে নানা ওষুধ বেরিয়েছে। এর মধ্যে ‘অ্যাসাকল’, ‘ম্যাসাকল’ উল্লেখযোগ্য।  ২০২১ সালে বাংলাদেশ সরকার তাঁকে পরবর্তী পাঁচ বছরের জন্য জাতীয় অধ্যাপক নিযুক্ত করে।   সমাজসেবা  বাংলাদেশ ডায়াবেটিক সমিতি হাসপাতালে প্রথমে অনারারি রিসার্চ ডিরেক্টর হিসেবে যুক্ত হয়েছিলেন এ কে আজাদ খান। ১৯৮৭-৮৮ সাল থেকে পার্টটাইম কাজ করতেন তিনি। ১৯৫৬ সালে চালু হওয়া এ প্রতিষ্ঠান। ১৯৯২ সালে পিজি থেকে স্বেচ্ছায় অবসর নিয়ে বারডেমে কাজ শুরু তিনি। ১৯৯২ সাল থেকে বারডেমে বিনা বেতনে চাকরি করছেন আজাদ খান। ‘বাংলাদেশ ইনস্টিটিউট অব রিসার্চ অ্যান্ড রিহ্যাবিলিটেশন ইন ডায়াবেটিস, এন্ড্রোক্রাইন অ্যান্ড মেটাবলিক ডিসঅর্ডার (বারডেম)’ শুরু হয়েছিল তার হাত ধরেই। বিভিন্ন বৈজ্ঞানিক ও চিকিৎসা জার্নালে এ কে আজাদ খানের ১৬৭টি গবেষণা নিবন্ধ প্রকাশিত হয়েছে। তিনি উদ্যোগ নিয়ে তৈরি করেছেন ‘ইব্রাহিম কার্ডিয়াক (হসপিটাল অ্যান্ড রিসার্চ ইনস্টিটিউট)’, ন্যাশনাল হেলথ কেয়ার নেটওয়ার্ক (এনএইচএন), ‘বাংলাদেশ ইউনিভার্সিটি অব হেলথ সায়েন্সেস’, ‘বাংলাদেশ এন্ড্রোক্লিন সোসাইটি’ ইত্যাদি প্রতিষ্ঠান চালুর মধ্য দিয়ে সমাজসেবায় নিজের অবদান রেখে যাচ্ছেন তিনি।   ব্যক্তিগত জীবন  এ কে আজাদ খানের স্ত্রী ডা. কিশোয়ার আজাদ। তার শ্বশুর প্রখ্যাত জাতীয় অধ্যাপক এবং বারডেমের প্রতিষ্ঠাতা ডা. মোহাম্মদ ইব্রাহিম এবং শাশুড়ি নীলিমা ইব্রাহিম। তার দুই ছেলে ফারুক আজম খান এবং ফয়েজ আসীফ খান। প্রখ্যাত অভিনেত্রী ডলি আনোয়ার ছিলেন তার শ্যালিকা আর তাদের বড় বোন এমিরেটাস অধ্যাপক হাজেরা মাহতাব তার সহপাঠী ও বড় শ্যালিকা।https://bonikbarta.net/home/news_description/251734   গ্রন্থ    বাংলাদেশ ডায়াবেটিক সমিতি পথ পরিক্রমা  সড়ক পথে অক্সফোর্ড থেকে ঢাকা   পুরস্কার ও সম্মননা   স্বাধীনতা পদক (২০১৮)  বাংলা একাডেমি ফেলোশিপ (২০২০)  জাতীয় অধ্যাপক (২০২১)।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশের জাতীয় অধ্যাপক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাকেরগঞ্জ উপজেলার ব্যক্তি বিষয়শ্রেণী:বরিশাল বিভাগের শিক্ষায়তনিক বিষয়শ্রেণী:বরিশাল বিভাগের চিকিৎসক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
টমাস রবার্ট চেক (জন্ম: ৮ ডিসেম্বর ১৯৪৭) একজন রসায়নবিদ। তিনি ১৯৮৯ সালে রসায়নে নোবেল পুরস্কার লাভ করেন। The Nobel Prize in Chemistry 1989: Illustrated Presentation   জীবনী  রবার্ট চেক ১৯৭০ সালে বিএ ডিগ্রি লাভ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৭৫ সালে পিএইচডি ডিগ্রি লাভ করেন।  তিনি ডক্টরেটোত্তর গবেষণা করেন ম্যাসাচুসেট্‌স ইনস্টিটিউট অফ টেকনোলজিতে। ১৯৭৮ সালে তিনি ইউনিভার্সিটি অব কলোরাডো অ্যাট বোল্ডারে যোগ দেন।   তথ্যসূত্র   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ইউনিভার্সিটি অব কলোরাডো বোল্ডারের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:চেক বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন প্রাণরসায়নবিদ বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:নোবেল বিজয়ী রসায়নবিদ বিষয়শ্রেণী:মার্কিন নোবেল বিজয়ী বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফিলোসফিক্যাল সোসাইটির সদস্য
আল-জানাদ মসজিদ () ইয়েমেনের তাইজ থেকে ২০ কিলোমিটার দক্ষিণ-পশ্চিমে অবস্থিত একটি প্রাচীন মসজিদ। এটি ইসলামের প্রারম্ভে নির্মিত ইয়েমেনের প্রথম এবং প্রাচীনতম মসজিদ হিসাবে বিবেচিত হয়। এই মসজিদটি প্রতিষ্ঠা করেন মুয়াজ ইবনে জাবাল। তাকে ইসলামের নবী মুহাম্মাদ ৬ হিজরিতে (৬২৮ খ্রি.) সেখানকার লোকদের ধর্ম সম্পর্কিত বিধান এবং শরিয়াহ মোতাবেক জ্ঞান বিতরণের জন্য ইয়েমেনে পাঠিয়েছিলেন। তাই এটি তাইজ গভর্নরের অন্যতম গুরুত্বপূর্ণ ধর্মীয় স্থান। এটি মু'আয মসজিদ নামেও বহুল পরিচিত।   ইতিহাস  রজবের প্রথম শুক্রবার (ইসলামী ক্যালেন্ডারের সপ্তম মাস) প্রাদেশিক সৈন্যদের সাথে সাক্ষাতের পর মুয়াজ ইবনে জাবাল মসজিদটি নির্মাণ করেন। এরপর থেকে মানুষ প্রতিদিন রজবের প্রথম শুক্রবার মসজিদে গিয়ে প্রার্থনা ও অন্যান্য ধর্মীয় আচার অনুষ্ঠান পালন করে আসছে। মসজিদটি ইতিহাস জুড়ে অসংখ্যবার সংস্কার ও পুনরুদ্ধার করা হয়। আল-হসাইন ইবনে সালামা ৮৯৬ থেকে ৯৮১ সালের মধ্যে মসজিদটি পুনর্নির্মাণ করেন। বলা হয় যে, "সুলায়হিজ রাজবংশের" স্থানীয় গভর্নরও মসজিদটির নির্মাণ কাজ পরিচালনা করেন। "মেহেদি বিন আলি বিন মাহদি আল-রেয়াই আল-হুমেরির" সময়ে অর্থাৎ ১১৩৭ সালে এটি ধ্বংস হয়ে যায় এবং তারপরে আইয়ুবী শাসক "সাইফ আল-দিন আতাবেক" ১১৫৪ সালে ভবনটি পুনরুদ্ধার করেন এবং ভবনটির দক্ষিণের করিডোর পাশের হলওয়েতে যুক্ত করা হয়। সুলতান আল-নাসির আইয়ুব ১২০৬ সালে প্লাস্টার দিয়ে এর ছাদ তৈরি করেন এবং সোনা ও ল্যাপিস লাজুলি দিয়ে খোদাই করেন।   স্থাপত্য  বর্তমান মসজিদটি আয়তাকার আকৃতির, যা ৬৫.৫ x ৪৩ বর্গ মিটার প্রশস্ত। এটি ১৪৪টি ক্রকচ বারান্দা সহ একটি প্রাচীর দ্বারা বেষ্টিত। এর সাধারণ বিন্যাস একটি খোলা সাহন (৩৫.৫ x ২৫.৫ মিটার) এবং ২ মিটার উঁচু একটি বর্গাকার কলাম নিয়ে গঠিত। মসজিদটির কিবলা চারটি উপসাগর নিয়ে গঠিত এবং তা প্রাচীরকে শোভিত করে আছে। এছাড়া, কিবলার মধ্যে দুটি মিহরাব রয়েছে। এর অলঙ্করণ, খোদাই এবং খোদাই সমৃদ্ধ শিল্পগুলো একটি শৈল্পিক মাস্টারপিস হিসাবে বিবেচিত হয়। এটি ১২ শতকের শেষ ত্রৈমাসিকে তাগতিকিন ইবনে আইয়ুবের সময়কালের অবশিষ্ট প্ল্যাটফর্মগুলোরর মধ্যে একটি। মিনারটি দক্ষিণ-পশ্চিম কোণের একটি অংশ দখল করে আছে এবং এটি একটি নলাকৃতির নীচের অংশ নিয়ে গঠিত যার উপরের আকৃতি অষ্টভুজাকার এবং তার উপরে একটি ষড়ভুজ ঘোরে এবং গম্বুজের শীর্ষে একটি মিনার বিদ্যমান। মিনারের পাশে সুলতান আমের ইবনে আবদুল ওয়াহাবের নাম লেখা একটি পাথরের ফলক রয়েছে। এছাড়াও অন্যান্য প্লেটে বিভিন্ন ঐতিহাসিক সময়কালে এই মসজিদের সংস্কারের কথা লিপিবদ্ধ রয়েছে।  মসজিদটি সারাবছর পরিদর্শনের জন্য উন্মুক্ত থাকে।   আরও দেখুন    ইয়েমেনের মসজিদের তালিকা  এশিয়ার মসজিদের তালিকা   তথ্যসূত্র   বিষয়শ্রেণী:ইয়েমেনের মসজিদ বিষয়শ্রেণী:ইসলামি স্থাপত্য বিষয়শ্রেণী:৭ম শতাব্দীর মসজিদ বিষয়শ্রেণী:এশিয়ার মসজিদ
থমাস লিস্টার (আ. ১৬৫৮ - ৮ ফেব্রুয়ারি ১৭১৮), কোলবি, লিঙ্কনশায়ার, ছিলেন একজন ইংরেজ টরি রাজনীতিবিদ, যিনি ১৭০৫ থেকে ১৭১৫ সাল পর্যন্ত ইংরেজ ও ব্রিটিশ হাউস অফ কমন্সে বসেছিলেন।  লিস্টার ছিলেন কোলেবির উইলিয়াম লিস্টার এবং তার স্ত্রী ফ্রান্সেস ফ্র্যাঙ্কলিনের বড় ছেলে, মিডলসেক্সের উইলসডেনের স্যার জন ফ্র্যাঙ্কলিন এমপির মেয়ে। তিনি ১৬৮৫ সালের ৭ এপ্রিল কেমব্রিজের সিডনি সাসেক্স কলেজে ১৬ বছর বয়সে এবং ১৬৭৮ সালে গ্রে'স ইনে ভর্তি হন  তিনি ৫ জুন ১৬৮৩ সালে মিডলসেক্সের রুইসলিপের জন হট্রের কন্যা জেন হট্রেকে বিয়ে করেন। ১৬৮৭ সালে, তিনি তার পিতার উত্তরাধিকারী হন, উত্তরাধিকারসূত্রে কোলেবি হল, যা তিনি প্রসারিত করেছিলেন।  লিস্টার ১৬৯৫ থেকে ১৬৯৬ সালের জন্য লিঙ্কনশায়ারের উচ্চ শেরিফ নিযুক্ত হন। ১৭০০ থেকে ১৭০৫ সাল পর্যন্ত তিনি সেনাবাহিনী, নৌবাহিনী এবং পরিবহন ঋণের কমিশনার ছিলেন। ১৭০৫ সালের ইংরেজী সাধারণ নির্বাচনে নিজের স্বার্থে তিনি লিঙ্কনের পার্লামেন্ট সদস্য হিসাবে ফিরে আসেন। ১৭০৫ সালের ২৫ অক্টোবর তিনি স্পিকার হিসাবে আদালতের প্রার্থীর বিরুদ্ধে ভোট দেন। ১৭১০ সালে, তিনি ডঃ সাচেভেরেলের অভিশংসনের বিরোধিতা করেছিলেন। ১৭১০ সালের ব্রিটিশ সাধারণ নির্বাচনে তিনি তীব্র প্রতিযোগিতার মাধ্যমে লিঙ্কনের সদস্য হিসেবে ফিরে আসেন। তিনি একজন 'যোগ্য দেশপ্রেমিক' হিসেবে তালিকাভুক্ত হন যিনি প্রথম অধিবেশনে পূর্ববর্তী প্রশাসনের অব্যবস্থাপনা সনাক্ত করেছিলেন এবং একজন 'টরি দেশপ্রেমিক' হিসেবে ১৭১১ সালে যুদ্ধ অব্যাহত রাখার বিরোধিতা করেছিলেন। তিনি অক্টোবর ক্লাবের সদস্যও ছিলেন। তিনি ১৭১৩ সালের ব্রিটিশ সাধারণ নির্বাচনে লিংকনের পক্ষে জরিপে শীর্ষে ছিলেন। ১৭১৫ সালের ব্রিটিশ সাধারণ নির্বাচনে তিনি দাঁড়াননি।  লিস্টার ১৭১৮ সালের ৮ ফেব্রুয়ারি মারা যান। তার স্ত্রীর দ্বারা তার একটি পুত্র ছিল, যে তার পূর্বে মারা যায়, এবং ছয় কন্যা ছিল। তার মৃত্যুতে তার সম্পত্তি তার কন্যাদের মধ্যে ভাগ করা হয়, কোলেবি হল তার বড় মেয়ে মেরির কাছে চলে যায় এবং তারপরে তার ভাগ্নে টমাস স্ক্রপের কাছে যায়।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৮শ শতাব্দীর ইংরেজ ব্যক্তি বিষয়শ্রেণী:১৭১৮-এ মৃত্যু বিষয়শ্রেণী:১৬৫৮-এ জন্ম বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:সিডনি সাসেক্স কলেজ, কেমব্রিজের প্রাক্তন শিক্ষার্থী
উত্তর লখিমপুর কলেজ উত্তর আসামের ব্রহ্মপুত্র নদের তীরে অবস্থিত উত্তর লখিমপুরের একটি স্বায়ত্তশাসিত কলেজ। কলেজটি ১৯৫২ সালে প্রতিষ্ঠিত হয়েছিল যা উডিব্রুগড় বিশ্ববিদ্যালয়ের অধিভুক্ত। উত্তর লখিমপুর কলেজ আসামের প্রথম স্বায়ত্তশাসিত কলেজ। কলেজটি ২০১২ সালে জাতীয় মূল্যায়ন ও প্রত্যয়ন পরিষদ কর্তৃক সিজিপিএ-৩.০৮ সহ এ গ্রেডের কলেজ হিসাবে স্বকৃীত পেয়েছে।, search criteria: colleges, accredited colleges in: Assam, Cycle: 2, Date of acquire :03-06-2013 ৩০ মে ২০১৩ সালের উত্তর বিশ্ববিদ্যালয় মঞ্জুরি কমিশনের একটি চিঠির মাধ্যমে উত্তর লখিমপুর কলেজে স্বায়ত্তশাসিত কলেজের মর্যাদা প্রদান করে। উত্তর লখিমপুর কলেজ হল আসামের প্রথম কলেজ যা ইউজিসি থেকে স্বায়ত্তশাসিত কলেজের মর্যাদা পেয়েছে।http://www.assamtribune.com/scripts/detailsnew.asp?id=jun2113/state06  UGC grants autonomy to North Lakhimpur College; The Assam Tribune; Date of acquire :21-06-2013http://www.amarasom.glpublications.in/Details.aspx?id=13662&boxid=114957921  UGC grants autonomous status to North Lakhimpur College; Date of acquire :03-06-2013  ইতিহাস  উত্তর লখিমপুর কলেজ উচ্চ আসামের উচ্চশিক্ষার প্রাচীনতম এবং প্রধান প্রতিষ্ঠান। কলেজটি ৩ জুলাই ১৯৫২ সালে উত্তর লখিমপুরে প্রতিষ্ঠিত হয়। যা একটি পশ্চাৎপদ এবং প্রত্যন্ত এলাকা হিসেবে স্বীকৃত। কলেজটি এই বিশাল প্রত্যন্ত অঞ্চলের কিছু দূরদর্শী সাধারণ গোষ্ঠীর প্রচেষ্টা এবং উদ্যোগের ফল।  চিত্রশালা    তথ্যসূত্র   বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:১৯৫২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
হানবালীদের ইতিহাস (তাবাকাত আল-হানাবিলাহ) হচ্ছে ইবনে আবি ইয়া'লা (মৃত্যু ১১৩১ সন) রচিত হানবালী মাযহাবের (চিন্তাগোষ্ঠী) ফিকহের (ইসলামী আইনশাস্ত্র) পণ্ডিতদের জীবনী-অভিধান।http://franklin.library.upenn.edu/record.html?id=FRANKLIN_2466775http://id.loc.gov/authorities/names/n85146849.html বইটি শুরু হয়েছে হানবালী মাযহাবের প্রতিষ্ঠাতা আহমদ বিন হানবাল (রহঃ)-এর জীবনী দিয়ে। পরবর্তীতে হাফিয ইবনে রজব রহঃ (মৃত্যু ১৩৯৩ সন) উক্ত গ্রন্থের ধারাবাহিক হিসেবে "হানবালীদের ইতিহাসঃ অতিরিক্ত অংশ" (যাইল 'আলা তাবাকাত আল-হানাবিলাহ) নামে রচনা করেন।https://catalog.lib.uchicago.edu/vufind/Record/3663577 এই ধারাবাহিক অংশে ৪৬০ হিজরি পরবর্তী সময়ে মৃত্যুবরণকারী পণ্ডিতদের জীবনী নিয়ে আসেন। আধুনিক কালে ৪ খণ্ডে প্রকাশিত গ্রন্থটির প্রথম দুই খণ্ড ইবনে আবি ইয়া'লার মূল বইটি এবং অবশিষ্ট দুই খণ্ডে ইবনে রজবের সংস্করণ রয়েছে।   আরও দেখুন   হানবালি   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:হানবালী
পাকিস্তান সামরিক একাডেমী হচ্ছে পাকিস্তান সেনাবাহিনীর কর্মকর্তাদের মৌলিক সামরিক প্রশিক্ষণ কেন্দ্র। ১৯৪৮ সালে প্রতিষ্ঠিত হওয়া এই একাডেমী থেকে পাশ করা এক তরুণ পরবর্তীকালে পাকিস্তানের রাষ্ট্রপতি হয়েছিলেন যিনি হচ্ছেন ১৯৬৪ সালে এই একাডেমী থেকে ২য় লেফটেন্যান্ট হিসেবে কমিশন পাওয়া পারভেজ মুশাররফ যিনি ১৯৯৮ সালে পূর্ণ জেনারেল হন এবং ২০০১ সালে রাষ্ট্রপতি হয়েছিলেন। প্রতিষ্ঠালগ্ন থেকেই পাকিস্তান সামরিক একাডেমী পাকিস্তানের জাতীয় আদর্শ ধারণ করে আসছে এবং ভারত-পাকিস্তান যুদ্ধ ১৯৬৫, ভারত-পাকিস্তান যুদ্ধ ১৯৭১ সহ কার্গিল যুদ্ধে এই একাডেমী থেকে পাশ করা তরুণ কর্মকর্তাদের বীরত্বপূর্ণ ভূমিকা ছিলো। এই সামরিক প্রশিক্ষণ কেন্দ্রটি অ্যাব্‌টাবাদের কাকুল গ্রামে অবস্থিত। দুই বছর মেয়াদী মৌলিক সামরিক প্রশিক্ষণ গ্রহণ করে এখানে দীর্ঘমেয়াদী প্রশিক্ষণের কর্মকর্তা- প্রশিক্ষণার্থীরা যাদেরকে ক্যাডেট বলা হয়, নব্বইয়ের দশক থেকে জাতীয় বিজ্ঞান ও প্রযুক্তি বিশ্ববিদ্যালয় (পাকিস্তান)-এর অধীন থেকে ক্যাডেটদের ডিগ্রী দেওয়া হচ্ছে যেটা পাকিস্তান সেনাবাহিনীর অধীনে। thumb| পাকিস্তান মিলিটারি একাডেমী বা সংক্ষেপে পিএমএ ১৯৪৮ সালে ব্রিটিশ ভারতীয় সেনাবাহিনীর সহায়তায় প্রতিষ্ঠিত হয়েছিলো ইংরেজ অফিসারদের দ্বারা, কর্নেল (পরে ব্রিগেডিয়ার) ফ্রান্সিস ইঙ্গাল ছিলেন এই বিদ্যাপীঠের প্রথম অধ্যক্ষ; পাকিস্তান রাষ্ট্রের জনক মুহাম্মদ আলী জিন্নাহর এই বিদ্যায়তনের উদ্বোধনী অনুষ্ঠানে আসার কথা থাকলেও তিনি অসুস্থ ছিলেন বিধায় খাজা নাজিমুদ্দিন (পাকিস্তানের ২য় গভর্নর-জেনারেল) অনুষ্ঠানে প্রধান অতিথি হিসেবে আসেন। ১৯৫০ সালে স্বাধীন পাকিস্তানি ক্যাডেটদের প্রথম ব্যাচ কমিশন পেয়েছিলো এই একাডেমী থেকে। ১৯৬৫ সাল পর্যন্ত মোট ৩০টি ব্যাচ কমিশন পেয়েছিলো। শুধুমাত্র পুরুষদের জন্য এই একাডেমী মূলত হলেও ২০০০-এর দশকে নারীদের জন্য 'লেডি ক্যাডেট কোর্স' চালু হয় তবে সেটা দীর্ঘমেয়াদী প্রশিক্ষণ নয়, প্রশিক্ষণের মেয়াদ মাত্র ছয় মাস আর চাকরির মেয়াদ মাত্র দশ বছর। এবং নারীরা পদাতিক, গোলন্দাজ, সাঁজোয়া এই ধরনের যুদ্ধ শাখায় কমিশন পাননা আর তাদেরকে আগে থেকেই বিশ্ববিদ্যালয় স্নাতক হতে হয় এবং তাদের কমিশন স্বল্পমেয়াদী, অন্য দিকে সেনা চিকিৎসা শাখার নারীরা এই একাডেমী থেকে প্রশিক্ষণ পাননা এবং চিকিৎসক নারীদের কমিশন দীর্ঘমেয়াদী। পুরুষদের দীর্ঘমেয়াদী প্রশিক্ষণ কোনো কোনো ক্ষেত্রে আড়াই বছরও হয়েছে, আবার ১৯৬৫ সালের ভারতের সঙ্গে যুদ্ধে ক্যাডেটদেরকে নয় মাসে (বা কোনো কোনো ব্যাচের ক্ষেত্রে ছয় মাস) কমিশন দেওয়া হয়েছে, এছাড়াও পাকিস্তান মিলিটারি একাডেমীর স্পেশাল কোর্সের (বিশেষ প্রশিক্ষণ) প্রশিক্ষণ ছিলো ছয় মাস এবং ওয়ার কোর্সের ক্যাডেটদেরকে আট মাসে কমিশন প্রদান করা হতো।  তথ্যসূত্র  বহিঃসংযোগ পাকিস্তান সেনাবাহিনীর নিজস্ব ওয়েব সাইটে পাকিস্তান সামরিক একাডেমীর ইতিহাস  বিষয়শ্রেণী:পাকিস্তান বিষয়শ্রেণী:১৯৪৮-এ প্রতিষ্ঠিত বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তান সেনাবাহিনী বিষয়শ্রেণী:পাকিস্তানের সামরিক প্রশিক্ষণ কেন্দ্র বিষয়শ্রেণী:১৯৪৭-এ পাকিস্তানে প্রতিষ্ঠিত বিষয়শ্রেণী:পাকিস্তানের কেন্দ্রীয় বিভাগ ও সংস্থা বিষয়শ্রেণী:অ্যাবোটাবাদ জেলা